Bomme ruk Damaskus, Jaramana | Nuus24
Damaskus – Minstens een mens is dood en verskeie beseer toe twee afsonderlike bomaanvalle Woensdag in Damaskus en Jaramana uitgevoer is, het die Sana-nuusagentskap berig.“Terroriste het twee bomme agter die paleis van justisie laat afgaan in die Qanawat-distrik van Damaskus,” het die staatsnuusagentskap berig.Die agentskap het nie gesê of enige mense in dié ontploffing beseer is nie.Een mens is dood en vyf mense beseer toe twee bomme ook in die Druze-distrik in Jaramana ontplof het.Meer as 40 000 mense is in Sirië dood sedert die opstande in die land in Maart verlede jaar begin het.– Volg Nuus24 op Twitter
MalleMadonna Malle sê...
Liewe hemel! Ek sal hom verdomp terug klap! Schumacher was glo self vir sy val verantwoordelik – praag.co.za — 20 jaar jonk!
Sulke roetes, soms swart roetes genoem, is gewoonlik roetes wat buite die aangeduide ski-bane val met hindernisse wat nie aangedui word nie. Dit is gewoonlik net baie ervare skiërs wat sulke onaangeduide roetes beproef.
Die ondersoekers het weer bevestig dat die veiligheidsaanduidings by die Méribel-oord baie duidelik en streng volgens regulasie aangetoon was.
Die renjaer was tussen ‘n rooi roete, Les Chamois, en ‘n bloue, La Biche, teen ‘n hoogte van 2,700 meter. Hy het die ski’s gehuur en die kamera self aan sy helm vasgeheg voor die uitstappie.
Schumacher en sy seun Mick was eers die oggend op die rooi roete, waarvan hulle later afgewyk het.
Woensdag is bekend gemaak dat twee minute se beeldmateriaal van ‘n kamera op Schumacher se skihelm toon dat hy nie teen ‘n hoë spoed verongeluk het nie. Die spoed waarteen die ervare skiër geski het was “normaal”, sê hulle.
Die rotse waarteen hy geval het, was egter bedek met ‘n ligte laag sneeu wat hulle min of meer verskans het.
Een ondersoeker, kommandeur Stéphane Bozon, sê egter die helling was besonder nou en daar was nie baie plek om dmv draaie spoed te verminder nie.
Schumacher was waarskynlik self verantwoordelik vir die ski-ongeluk en sy ski-helm het waarskynlik ‘n erger uitkoms verhoed.
Hy is die afgelope twee weke in ‘n koma. Sy toestand word beskryf as steeds kritiek maar stabiel.
Ondersoekers het daarop gewys dat daar geen probleme met sy ski’s was nie. Hulle het ook aangedui dat die spoed bereken kan word uit die filmmateriaal, maar dit was nie ‘n element in die ondersoek nie.
Schumacher is steeds in ‘n medies-geïnduseerde koma in ‘n hospitaal in Grenoble na twee breinoperasies.
Skrywer Karin RoodtGepubliseer op 9 Januarie 2014 9 Januarie 2014 Kategorieë Internasionale nuus, NuusSleutelwoord Franse Alpe, koma, Meribel, Michael Schumacher, sewemalige wêreldkampioenrenjaer
Vorige Vorige artikel: Pasop vir malaria en knokkelkoors!
Volgende Volgende artikel: Regsgeding om CIA se rol in Mandela se arrestasie te toon